|  |
| --- |
| **Sutrauktiniai žodžiai** |
|  Bendrinėje kalboje, išskyrus tam tikras išimtis, laikomi nenorminiais ir keičiami žodžių junginiais, pvz.: ne vyrgydytojas, o vyriausiasis gydytojas; ne genrangovas, o generalinis rangovas, ne genplanas, o generalinis planas. Tokie žodžiai gali būti parašomi kaip sutrumpinimai su tašku po pirmojo dėmens, pvz.: vyr. gydytojas, gen. rangovas, gen. planas. |
|  Yra žodžių, kurių pirmasis dėmuo atitinka atskirai vartojamo tarptautinio žodžio sutrauktinį kamieną, o jų antrasis dėmuo yra nelietuviškos kilmės žodis, pvz.: autodetalės ir automobilių detalės, popmuzika ir populiarioji muzika, fotosalonas ir fotografijos salonas. |
|  |
|  |